ᱠᱟᱨᱟᱭᱠᱟᱞ ᱦᱚᱱᱚᱛ

ᱠᱟᱨᱟᱭᱠᱟᱞ ᱦᱚᱱᱚᱛ (ᱯᱷᱨᱮᱸᱪ: ᱰᱤᱥᱴᱨᱤᱠᱴ ᱰᱤ ᱠᱟᱨᱤᱠᱟᱞ) ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱯᱩᱱᱭᱟᱹ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱚᱛᱱᱚᱜ
ᱠᱟᱨᱟᱭᱠᱟᱞ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱒ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾

ᱠᱟᱨᱟᱭᱠᱟᱞ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱦᱟᱜ ᱫᱚᱨᱭᱟ ᱫᱷᱟᱨᱮ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱫᱚ ᱢᱟᱬᱟᱝ ᱯᱷᱨᱟᱸᱥᱤᱥᱤ ᱥᱤᱧᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱯᱚᱱᱰᱤᱪᱮᱨᱤ, ᱭᱟᱱᱟᱢ ᱟᱨ ᱢᱟᱦᱮ ᱨᱮᱱᱟᱜ ᱮᱴᱟᱜ ᱢᱟᱨᱮ ᱯᱷᱨᱟᱸᱥᱤᱥᱤ ᱮᱱᱠᱞᱮᱵᱽ ᱥᱟᱶᱛᱮ, ᱠᱟᱨᱟᱭᱠᱟᱞ ᱫᱚ ᱯᱩᱰᱩᱪᱮᱨᱤ ᱨᱮᱱᱟᱜ  ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱵᱮᱱᱟᱣᱟ ᱾ ᱠᱟᱨᱟᱭᱠᱟᱞ ᱠᱚᱧᱮ ᱨᱮ ᱢᱚᱭᱤᱞᱟᱫᱩᱛᱷᱩᱨᱟᱭ ᱦᱚᱱᱚᱛ ᱛᱮ, ᱮᱛᱚᱢ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱱᱟᱜᱟᱯᱟᱴᱴᱤᱱᱟᱢ ᱦᱚᱱᱚᱛ ᱛᱮ, ᱯᱟᱪᱮ ᱨᱮ ᱛᱤᱨᱩᱵᱟᱨᱩᱨ ᱦᱚᱱᱚᱛ ᱛᱮ ᱟᱨ ᱥᱟᱢᱟᱝ ᱨᱮ ᱵᱚᱝᱜᱚ ᱫᱚᱨᱭᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱨᱟᱭᱠᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱐᱐,᱒᱒᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱟᱢᱳᱣᱟ ᱫᱤᱥᱚᱢ ᱥᱟᱞᱟᱜ ᱠᱚ ᱵᱟᱨᱟᱵᱟᱹᱨᱤ ᱟ ᱾ ᱱᱚᱣᱟ ᱱᱚᱣᱟ ᱥᱤᱧᱚᱛ ᱨᱮ ᱕᱘᱙ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱒᱕᱒ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱒᱔᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱗.᱒᱙% ᱛᱟᱦᱮᱸ ᱠᱟᱱᱟ ᱾ ᱠᱟᱨᱟᱭᱠᱟᱞ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱔᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱗.᱘᱓% ᱢᱮᱱᱟᱜᱼᱟ ᱾ 

ᱛᱟᱢᱤᱞ ᱫᱚ ᱨᱚᱲᱼᱮᱫ ᱢᱩᱬ ᱯᱟᱹᱨᱥᱤ ᱠᱟᱱᱟ ᱟᱨ ᱛᱟᱢᱤᱞ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱜᱩᱴ ᱠᱟᱱᱟ ᱾

ᱦᱚᱲ ᱮᱞ ᱨᱮ ᱗᱕.᱔᱑% ᱫᱚ ᱦᱤᱱᱫᱩ ᱟᱹᱰᱤ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱱᱟ ᱛᱟᱭᱚᱢ ᱑᱐.᱗᱐% ᱫᱚ ᱤᱥᱟᱹᱭ, ᱖.᱔᱖% ᱫᱚ ᱢᱩᱥᱞᱤᱢ ᱟᱨ ᱐.᱑᱒% ᱫᱚ ᱮᱴᱟᱜ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱜᱟᱲᱚᱢ
ᱩᱰᱟᱹᱜ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱛᱨᱤᱪᱤ (ᱛᱤᱨᱩᱪᱤᱨᱟᱯᱟᱞᱞᱤ) ᱨᱮ ᱢᱮᱱᱟᱜᱼᱟ ᱾ ᱠᱟᱨᱟᱭᱠᱟᱞ ᱩᱰᱟᱹᱱ ᱰᱟᱹᱦᱤ ᱫᱚ ᱵᱮᱱᱟᱣ ᱟᱠᱟᱱ ᱢᱤᱫ ᱦᱟᱹᱨᱭᱟᱹᱲ ᱚᱛ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱦᱩᱭᱩᱜᱼᱟ ᱡᱟᱦᱟᱸ ᱫᱚ ᱜᱚᱴᱟ ᱥᱮᱫ ᱛᱮ ᱱᱤᱡᱮ ᱯᱩᱸᱡᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾

ᱨᱮᱞᱜᱟᱹᱰᱤ
ᱠᱟᱨᱟᱭᱠᱟᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱠᱟᱨᱟᱭᱠᱟᱞ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾

ᱡᱟᱦᱟᱡᱽ ᱜᱷᱟᱴ
ᱠᱟᱨᱟᱭᱠᱟᱞ ᱯᱚᱨᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱫᱚ ᱪᱮᱱᱱᱟᱭ ᱨᱮ ᱢᱮᱱᱟᱜ MARG ᱞᱤᱢᱤᱴᱮᱰ ᱦᱚᱛᱮᱛᱮ ᱩᱛᱷᱱᱟᱹᱣ ᱟᱠᱟᱱ ᱢᱤᱫ ᱱᱤᱡᱮ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱮᱯᱨᱤᱞ ᱒᱐᱐᱙ ᱥᱟᱞ ᱨᱮ ᱪᱟᱹᱞᱩ ᱟᱠᱟᱱᱟ ᱾ ᱱᱚᱣᱟ ᱡᱟᱦᱟᱡᱽ ᱜᱷᱟᱴ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮ ᱯᱩᱰᱩᱪᱮᱨᱤ ᱨᱮᱱᱟᱜ ᱠᱟᱨᱟᱭᱠᱟᱞ ᱦᱚᱱᱚᱛ ᱨᱮᱱᱟᱜ ᱠᱤᱡᱷᱟᱣᱟᱱᱡᱚᱨ ᱟᱹᱛᱩ ᱨᱮ ᱓᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱪᱮᱱᱱᱟᱭ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱮᱛᱚᱢ ᱨᱮ ᱫᱚᱨᱭᱟ ᱫᱷᱟᱨᱮ ᱟᱨ ᱛᱩᱛᱤᱠᱚᱨᱤᱱ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱠᱚᱧᱮ ᱨᱮ ᱫᱚᱨᱭᱟ ᱫᱷᱟᱨᱮ ᱥᱟᱶᱛᱮ ᱓᱖᱐ ᱠᱤᱞᱚᱢᱤᱴᱚᱨ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱫᱚᱨᱭᱟ ᱫᱷᱟᱨᱮ ᱜᱟᱨ ᱑᱐° ᱕᱐' ᱕᱖" ᱠᱚᱧᱮ ᱟᱨ ᱑᱐° ᱔᱙' ᱔᱔" ᱠᱚᱧᱮ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾http://www.karaikalport.com/

ᱥᱟᱹᱠᱷᱭᱟᱹᱛ


ᱛᱷᱚᱠ:ᱯᱩᱰᱩᱪᱮᱨᱤ ᱨᱮᱱᱟᱜ ᱦᱚᱱᱚᱛ ᱠᱚ